“ฟินันเซีย” เชียร์ซื้อ ITEL เป้า 6.30 บ. ฟันธงกำไร Q4 นิวไฮ รับรู้แบ็กล็อกราว 1 พันลบ.
“ฟินันเซีย” แนะนำซื้อ ITEL ชูเป้าปี 65 ที่ระดับ 6.30 บ. ฟันธงกำไรไตรมาส 4/64 ทำจุดสูงสุดของปี รับรู้แบ็กล็อกราว 800 – 1,000 ลบ.
“ฟินันเซีย” แนะนำซื้อ ITEL ชูเป้าปี 65 ที่ระดับ 6.30 บ. ฟันธงกำไรไตรมาส 4/64 ทำจุดสูงสุดของปี รับรู้แบ็กล็อกราว 800 – 1,000 ลบ.
23 ก.ย. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ ประเมินเกี่ยวกับ บริษัท อินเตอร์ลิ้งค์ เทเลคอม จำกัด (มหาชน) หรือ ITEL โดยกำหนดคำแนะนำ “ซื้อ” ราคาเป้าหมายปี 2565 ที่ 6.30 บาท โดยปรับเพิ่ม PE ขึ้นเล็กน้อยเป็น 24.0 เท่า (ค่าเฉลี่ยนับตั้งแต่เข้าตลาดฯปี 2559) จากเดิม 23.0 เท่า (ค่าเฉลี่ย ย้อนหลัง 3 ปี) คิดเป็น PEG 0.8 สำหรับ ITEL-W3 มีอายุ 1 ปีครึ่ง ใช้สิทธิครั้งแรกใน เดือน ธ.ค. 2565 คาดว่ายังไม่ส่งผลต่อ EPS Dilution ในปี 2565 ราคาหุ้นปัจจุบันซื้อ ขายที่ PE ปี 2565 ที่ระดับ 18.9 เท่า และ EV/EBITDA ปี 2565 ต่ำเพียง 8.6 เท่า
ทั้งนี้ ทิศทางกำไรกำลังเริ่มเร่งตัวในไตรมาส 3/64 ตามธรรมชาติของธุรกิจที่ผลประกอบการใน ครึ่งปีหลังจะสูงกว่าครึ่งปีแรกมาก แต่การ Lockdown ในไตรมาส 3/64 ทำให้งานบางส่วนต้องเลื่อนการรับรู้ไปอยู่ในไตรมาส 4/64 – ไตรมาส 1/65 จึงคาดกำไรไตรมาส 3/64 ที่ 60.9 ล้านบาท +29.2% จากไตรมาสก่อน, +21.9% จากปีก่อน บนสมมติฐานรายได้ 562.6 ล้านบาท (64% เป็น Recurring income คือ Data service และ Data center อีก 36% เป็นงาน Installation) +28.5% จากไตรมาสก่อน, +19.2% จากปีก่อน ขณะที่ต้นทุนและค่าใช้จ่ายคาดว่าจะใกล้เคียงไตรมาส 2/64
สำหรับการประมูลในช่วงไตรมาส 3/64 บริษัทประมูลงานได้ตามเป้าราว 800 ล้านบาท เข้ามาเติม Backlog ให้เพิ่มขึ้นเป็นประมาณ 3.3 พันล้านบาท และคาดว่า Backlog จะเพิ่มเป็นกว่า 4 พันล้านบาทสิ้นปี 2564 โดยจะรับรู้ในช่วงครึ่งปีหลังของปี 2564 ประมาณ 800-1,000 ล้านบาท ซึ่งจะทำให้กำไรทำจุดสูงสุดของปีในไตรมาส 4/64
ด้าน ITEL-W2 ใช้สิทธิแปลงสภาพทั้งหมด 215.8 ล้านหุ้น (ราคาใช้สิทธิ 3.00 บาท) เงินที่ได้กว่า 600 ล้านบาทจะนำไปชำระคืนเงินกู้ แม้ว่าจะยังมีการกู้ยืมเพิ่มสำหรับโครงการใหม่ๆ แต่คาดว่า D/E สิ้นปี 2564 จะลดลงเหลือ 1.9 เท่าจาก 2.5 เท่าสิ้นไตรมาส 2/64 ทุนจดทะเบียนชำระแล้วเพิ่มเป็น 623.6 ล้านบาท จาก 500.0 ล้านบาท ตั้งแต่เข้าตลาดหลักทรัพย์ฯปี 2559 ฐานทุนที่ใหญ่ขึ้นทำให้บริษัทสามารถรับงานขนาด ใหญ่ได้มากขึ้นผ่านการ Leverage ในเงื่อนไขสัญญาเงินกู้ที่ต้องรักษาอัตราส่วน IBD/E ไม่เกิน 2.5 เท่า บริษัทจะเหลือ room ในการกู้ยืมอีกกว่า 2 พันล้านบาท
อย่างไรก็ตาม ปรับประมาณการกำไรสุทธิปี 2564 ลงเล็กน้อย 6.8% เป็น 252.5 ล้านบาท +37.4% จากปีก่อน (กำไรปกติ +53.0% จากปีก่อน) ชดเชย Dilution ที่เกิดจากการแปลงสภาพ ของ ITEL-W2 ได้โดย EPS ยังมีการเติบโต +10.2% จากปีก่อน กำไรที่ปรับลงเนื่องจาก สถานการณ์ COVID-19 ทำให้การส่งมอบงานบางส่วนเลื่อนออกไปเป็นปีหน้า
ขณะที่ กำไรปี 2565 คาดทำสถิติสูงสุดใหม่ต่อเนื่องที่ 324.8 ล้านบาท +28.7% เทียบกับปีก่อน จาก Backlog สิ้นปี 2564 ที่คาดว่าจะสูงกว่า 4 พันล้านบาท ประกอบกับแนวโน้มงานประมูลปี 2565 จะมากกว่าปี 2564 ที่เผชิญการ Lockdown หลายครั้ง ขณะเดียวกัน อัตรากำไรมีแนวโน้มสูงขึ้นตามการเพิ่มขึ้นของสัดส่วนรายได้ Recurring income ซึ่ง ได้แก่รายได้จาก Data service และ Data center ที่มีอัตรากำไรขั้นต้น 28% และ 36% ตามลำดับ สูงกว่ารายได้จาก Installation ที่มีอัตรากำไรขั้นต้น 14-18% และมีความผันผวนสูง